### Beslutning

Godkendt med de faldne bemærkninger.

Afbud: Ronny Krogh, Bettina Karlsen (Stedfortræder: Hannah Andersen), Liva Laursen

### Sagsfremstilling

## Resume og sagens baggrund

Vedtagelse af Den socialøkonomiske og virksomhedsrettede rummelighedsstrategi med baggrund i indkomne høringssvar.

## Indstillinger

Direktøren indstiller, at Den socialøkonomiske og virksomhedsrettede rummelighedsstrategi vedtages med administrationens anbefalinger til ændringer.

## Behandling

Unge- og Beskæftigelsesudvalget, Økonomiudvalget, Kommunalbestyrelsen.

## Sagsfremstilling

Unge- og Beskæftigelsesudvalget godkendte den 12. juni 2024, at tilrettet forslag til Den socialøkonomiske og virksomhedsrettede rummelighedsstrategi blev sendt i høring, inden udvalget skal vedtage strategien. Høringen er foretaget blandt alle deltagere i temamødet den 25. januar 2024, der blev afholdt forud for udarbejdelsen af strategien.

Høringssvar fra Direktionen, Socialudvalget samt Kultur- og Fritidsudvalget er givet i forbindelse med ordinære møder i juli og august 2024. Strategien er blevet anbefalet af alle 3 repræsentanter med følgende bemærkninger:

* Direktionen: Ingen bemærkninger.
* Socialudvalget: Foreslår, at 2 afsnit om henholdsvis forbud mod kommunal støtte til bestemte virksomheder (side 3 afsnit 2) og afgrænsning af udbud/indkøb til bestemte virksomheder (side 4 sidste 5 linjer i næstsidste afsnit) fjernes. Det er begrundet i, at det i forvejen følger af loven. Herudover foreslår socialudvalget, at ”mere bæredygtig” ændres til blot ”bæredygtigt” i sidste afsnit på side 3.
* Kultur- og Fritidsudvalget: Bemærker at udvalget gerne vil involveres og bidrage, hvor det giver mening.

De øvrige høringsberettigede parter modtog alle et høringsbrev inklusivt forslag til strategi den 20. juni 2024 og med en høringsfrist frem til den 26. august 2024.

Kommunen har i den forbindelse modtaget i alt 3 høringssvar fra repræsentanter for de 3 interessenter: Forberedende Grunduddannelse, almindelige virksomheder og socialøkonomiske virksomheder:

*FGU [adresse]*

FGU [adresse] konstaterer opsummerende i høringssvaret, at de unge kræver et andet fokus end for få år tilbage, hvilket kræver fælles fokus og fælles prioritering. *”...derfor kan FGU NVS kun støtte op om en strategi, der har meget mere fokus på den rette hånd i ryggen til den gruppe af unge der desværre kun ser ud til at blive større og større”*.

*Almindelige virksomheder*

De deltagende virksomhedsrepræsentanter har valgt at gå sammen om et fælles høringssvar, der er indsendt på vegne af bestyrelsen for Kalundborg Symbiosen. Bestyrelsen*..”bakker op om den brede, holistiske tilgang i forslag til Den socialøkonomiske og virksomhedsrettede rummelighedsstrategi 2024, hvor socialøkonomiske virksomheder ses som et af flere elementer i indsatsen for at skaffe beskæftigelse til udsatte borgere. Industrien i Kalundborg kan med sine mange ordinære arbejdspladser spille en særlig rolle i denne indsats, når man tager højde for de særlige forhold, der gør sig gældende på de enkelte virksomheder”.*

*Socialøkonomiske virksomheder*

De socialøkonomiske virksomheder er repræsenteret ved ét indsendt høringssvar, som er udarbejdet af Direktør Mikael Schultz, IT-bilen Aps. Høringssvaret er angivet som Connie Danielsen eget høringssvar, hvorfor der umiddelbart ikke er sket en koordinering med øvrige socialøkonomiske virksomheder. Høringssvaret er 6 sider langt, men i svaret er der indarbejdet nedenstående opsummering:

*”[adresse] strategi har potentiale til at skabe en mere rummelig arbejdsmarkedskultur, men dens succes afhænger af økonomisk støtte og praktisk hjælp til de involverede virksomheder. Uden økonomisk støtte vil mange virksomheder finde det svært**at engagere sig, hvilket kan underminere strategiens mål. Det er nødvendigt at revurdere**strategien og overveje integrationen af økonomiske incitamenter for at sikre den ønskede**effekt.*

*Strategiens vision om at gøre Kalundborg kendt for tæt samarbejde mellem socialøkonomiske og almindelige virksomheder er ambitiøs og kan skabe en bæredygtig og socialt ansvarlig økonomi. De specifikke pejlemærker, såsom styrket samarbejde og øget kommunal**anerkendelse, er godt struktureret. Dog afhænger strategiens succes af kommunens evne til at støtte de involverede virksomheder både økonomisk og praktisk.*

*Strategien er velovervejet, men mangler en klar anerkendelse af kommunens ansvar, især i forhold til borgernes udfordringer. IT-Bilen bruger omfattende ressourcer på samtaler, vejledning og strukturering af arbejdsfunktioner. Denne indsats kræver økonomisk støtte for at kunne opretholdes. Strategien har potentiale til at fremme en rummelig arbejdsmarkedskultur, men det er afgørende, at kommunen sikrer, at alle parter får reelle fordele af samarbejdet. Implementeringen af strategien kræver nøje overvågning for at sikre, at den er bæredygtig på langt sigt for både virksomhederne og borgerne på kanten af arbejdsmarkedet.”*

*Administrationens anbefaling*

Administrationen anbefaler på baggrund af de 6 høringssvar, at udvalget vedtager strategien med forslag til følgende tilføjelser/justeringer:

* Ordet ”mere” før bæredygtigt fjernes, da det ikke tilføjer ekstra værdi til sætningen.

* De 2 afsnit, som blot beskriver lovgivningen, kan udvalget i princippet vælge at fjerne i strategien. Udvalget skal dog være opmærksom på, at baggrunden for at medtage og beskrive de lovmæssige forudsætninger og forvaltningsretlige principper tydeligt både i temamøde og i strategi har været, at administrationen løbende er blevet mødt med urealistiske forventninger til og manglende viden om rammerne for, hvordan administrationen lovligt kan støtte socialøkonomiske virksomheder. Høringssvaret fra den socialøkonomiske virksomhed underbygger den forventning. I den kommunale indkøbs- og udbudsstrategi kan der vægtes større hensyn til udvalgte sociale kriterier, der er objektivt målbare, jf. strategien, men køb skal fortsat ske ud fra forhåndsdefinerede objektive sociale kriterier og på konkurrencedygtige leveringsvilkår og ikke for at sikre bestemte lokale virksomheders overlevelse. Administrationen anbefaler derfor at fastholde de 2 afsnit, så der er klarhed om den strategiske ramme.

Alle modtagne høringssvar indgår som bilag til sagen sammen med det udsendte forslag til strategi.

## Økonomiske konsekvenser

Ingen.

### Sagens forløb

08/10/2024 Unge- og Beskæftigelsesudvalget

Anbefales.

Afbud: Patrick Nielsen

23/10/2024 Økonomiudvalget

Anbefales.

Randi Christensen og August Mathiesen tager forbehold.

Afbud: Ronny Krogh